Matrica. Revoliucijos
Matrica. Revoliucijos (angl. The Matrix Revolutions) – 2003 m. JAV mokslinės fantastikos veiksmo filmas. Tai trečiasis „Matricos“ filmas, filmų „Matrica“ ir „Matrica. Perkrauta“ tęsinys. Pagrindinius vaidmenis filme atliko Keanu Reeves, Laurence Fishburne, Carrie-Anne Moss ir Hugo Weaving. Režisavo broliai Andy Wachowski ir Larry Wachowski. Filmą išleido „Warner Bros.“ Oficiali premjeros data 2003 m. spalio 27 d. Visame pasaulyje filmas uždirbo per 427 mln. JAV dol. pajamų. Filme pasakojama apie tolimesnę laisvų žmonių kovą dėl žmonių, pajungtų prie kibersistemos, vadinamos Matrica, laisvės ir vienintelio laisvo miesto Ziono išsaugojimą.